Тым часам прыцягваецца праект “Новая беларуская Біблія” або “Скарына-ХХІ”, ініцыятар якога – сябра Біблійнага таварыства, бібліст, доктар тэалогіі, гебраіст Ірына Дубянецкая. Праца праекта па акадэмічным навуковым перакладзе Бібліі пачалася ў 2012 г., а першы плён з’явіўся ў пачатку 2017 г., калі ў часопісе “Дзеяслоў” быў апублікаваны пераклад першага раздзела Бібліі, які назвалі “Кнігай Роду”: “Напачатку стварыў Бог неба і зямлю. І зямля была голая і кволая, і цемра над абліччам бездані, і вецер Божы веяў над абліччам вады. Бог сказаў: “Хай будзе сьвятло!” І было сьвятло. Бог убачыў, што сьвятло добрае. І аддзяліў Бог сьвятло ад цемры. І назваў Бог сьвятло днём, а цемру назваў ноччу. І быў вечар, і была раніца, дзень адзін”.